CELEX: 62012CN0599
Language: et
Date: 2012-12-20 00:00:00
Title: Kohtuasi C-599/12: Eelotsusetaotlus, mille on esitanud Rechtbank van eerste aanleg te Brugge (Belgia) 20. detsembril 2012 — Jetair NV, BTW-eenheid BTWE Travel4you versus FOD Financiën

23.3.2013   
            
            
               ET
            
            
               Euroopa Liidu Teataja
            
            
               C 86/9
            
         Eelotsusetaotlus, mille on esitanud Rechtbank van eerste aanleg te Brugge (Belgia) 20. detsembril 2012 — Jetair NV, BTW-eenheid BTWE Travel4you versus FOD Financiën
   (Kohtuasi C-599/12)
   2013/C 86/13
   Kohtumenetluse keel: hollandi
   
      Eelotsusetaotluse esitanud kohus
   
   Rechtbank van eerste aanleg te Brugge
   
      Põhikohtuasja pooled
   
   
      Kaebajad: Jetair NV, BTW-eenheid BTWE Travel4you
   
      Vastustaja: FOD Financiën
   
      Eelotsuse küsimused
   
   
               1.
            
            
               Kas Belgia võib oma õigusnorme muuta nii, et maksustab maksust vabastatud teenuse — käesolevas asjas reisid väljaspool Euroopa Liitu — kuuenda käibemaksudirektiivi (1) jõustumise kuupäevale (1. jaanuar 1978) vahetult eelneval kuupäeval (1. detsember 1977), eirates seeläbi nimetatud direktiivi artikli 28 lõikes 3 (direktiivi 2006/112 (2) artikkel 370) sisalduvat standstill-tingimust, mis näeb ette, et kõnealuste reiside maksustamist võib jätkata vaid juhul, kui neid maksustati juba enne kuuenda direktiivi jõustumist?
            
         
               2.
            
            
               Kas Belgia pidi alates 13. juunist 1977 (direktiivi avaldamise kuupäev) loobuma väljaspool Euroopa Liitu korraldatavate reiside maksustamisest?
            
         
               3.
            
            
               Kas Belgia rikub seeläbi, et ei võrdsusta reisibüroosid väljaspool ühendust osutatavate teenuste osas vahendajatega ja jätkab sellest hoolimata nimetatud teenuste maksustamist, direktiivi 2006/112 artiklit 309?
            
         
               4.
            
            
               Kas direktiivi 2006/112 artiklid 309, 153, 370 ja X lisa rikuvad seeläbi, et annavad liikmesriikidele väljaspool ühendust korraldatavate reisidega seotud teenuste maksustamise suhtes valikuõiguse, ühenduse õiguse üldpõhimõtteid, võrdse kohtlemise põhimõtet, proportsionaalsuse põhimõtet ning isikute ja kaupade vaba liikumist ja teenuste osutamise vabadust reguleerivaid sätteid, sealhulgas EÜ asutamislepingu artikleid 43 ja 56?
            
         
               5.
            
            
               Kas ühenduse õiguse põhimõtetega, eelkõige võrdse kohtlemise, proportsionaalsuse ja käibemaksuga neutraalse maksustamise põhimõtetega on vastuolus, et Belgia riik nägi 28. novembri 1999. aasta kuninga dekreediga väljaspool Euroopa Liitu korraldatavate reiside osas maksukohustuse ette vaid reisibüroodele, mitte aga vahendajatele?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).